HIFs FOU-UTVALG

MØTE FREDAG 24. OKTOBER 2003 

MØTEBOK 3/03

Sted:

Hersja P142 i paviljongen

Tid:
     
Kl 0900-1030

Til stede:
Ketil Hanssen (leder), Anitha Eriksson (PHF) og Mehmet Mehmetoglu (NSF).

Andre:

Ole Johansen (tidligere FoU-konsulent og nå innleid konsulent i fbm 



virkemiddelordningene) møtte i sak 12/03.



Fung. sekretær Anita Karlsen

Merknader:
Grete Mehus (HF) og varamedlem Gudrun Nilsen (HF) hadde meldt forfall på 


grunn av sykdom.




Studentrepresentant ikke valgt ennå.


SAKLISTE

Sak 12/03
Forslag til FoU-budsjett 2004

Sak 13/03
Faggruppe for metodestudier

Ketil Hanssen åpnet møte med å ønske nye medlemmer velkommen.

Innkallingen ble godkjent uten merknader.

Til saklista: Eventueltpunkt ikke satt opp. Anitha Eriksson og Ketil Hanssen meldte to saker hver til eventuelt – sak 14/03.

SAK 12/03
FORSLAG TIL FOU-BUDSJETT 2004

Merknad: Totalrammen på kr 1 000 000 er den samme som for 2003. Leder gjør et forsøk overfor direktør og rektor for å få økt rammen for 2004. 

Det er pr. i dag en søknadsfrist til konferansereiser (om våren). Utvalget mente at det vil være mer hensiktsmessig for søkerne med to frister – en om våren og en om høsten. Leder legger fram et forslag i neste møte.

Vedtak

FoU-utvalget vedtar følgende budsjett for 2004:

Virkemiddelordningene

kr 290 000

Førstelektorprogram, vikarstipend
kr 400 000

Mentor førstelektorprogram 

kr   50 000

Lønn interne dr.grad stipendiater
kr 100 000

Forskningsdagene


kr   80 000

HiF-rapport



kr   40 000

Drift FoU-utvalg


kr   40 000

Totalt




kr 1 000 000

Enstemmig

SAK 13/03
FAGGRUPPE FOR METODESTUDIER

Mehmet Mehmetoglu presenterte et forslag til en felles faggruppe for metodestudier ved HiF som en gruppe bestående av Sigurd Westgaad (NSF), Kari Heitmann (hovedbibliotekar) og han selv har tatt initiativ til. Slik de ser det så vil det framover bli et press på fagansatte til å publisere også internasjonalt. For å bedre kvaliteten på samt øke antall publiseringer trengs det en heving av metodekompetansen blant fagansatte. Faggruppen er tenkt å være kontakt organ for fagmiljøet som har som oppgave å  kanalisere ulike behov disse måtte ha innen metodestudier. Intern og ekstern kompetanse trekkes inn etter behov. En slik felles arena for alle forskere vil bidra til økt fagkompetanse som igjen vil gi økt lønnsomhet for institusjonen.  

For å få en institusjonell forankring mener initiativtakerne at FoU-utvalget formelt  bør oppnevne en slik faggruppe for metodestudier. 

FoU-utvalget syntes ideen med en felles faggruppe/kontaktorgan for metodestudier ved HiF var god, men ønsket mer tid før på seg til å avgjøre om FoU-utvalget skal være ansvarlig for ei slik faggruppe. 

Saken tas opp igjen i neste møte (18., 19. eller 20. november i uke 47).

SAK 14/03
EVENTUELT

Ansettelse FoU-koordinator i samarbeid med Norut-NIBR

Leder oritenterte. Det er fire søkere til jobben, og arbeidet med ansettelsen er i gang. I løpet av november vil det være avgjort hvem som blir ansatt. 

FoU-konsulentstillingen 

Ole Johansen orienterte. Stillingen som FoU-konsulent er nå bare ei ½ stilling mot tidligere full stilling. I forbindelse med administrativ gjennomgang vurderes stillingen lagt til personalkontoret eller studiekontoret som i dag. Dersom stillingen skal være en ren administrativ stilling er det tilstrekkelig med en halv ressurs. FoU-konsulenten bør ha førstekompetanse og innsikt i FoU. Etter Oles mening bør stillingen fortsatt ligge på studiekontoret. 

FoU-utvalget vurderer FoU-konsulentstillingen som ei viktig stilling, bl.a. med oppgave som veileder for søkere på FoU-midler. 

Leder vil ta opp saken med direktøren. 

3. Rutiner for FoU-prisen

Anitha Eriksson viste til utdeling av FoU-prisen i forbindelse med FoU-dagene i høst, og etterlyste i den forbindelse rutiner for utdeling av prisen. Avdelingen bør i god tid få beskjed om hvem som får prisen slik at de kan varsle vedkommende før utdelingen skal skje. 

FoU-utvalget mener at det bør utarbeides nærmere kriterier og retningslinjer for prisen slik at det blir enklere å nominere og evaluere kandidater. Saken beror til nytt budsjettår. 

Web-siden FoU

Anitha Eriksson mente at FoU-siden må oppdateres, da en del av informasjonen som ligger der er utgått på dato. Anitha påtok seg å gjøre dette.

